OpenLLM-France/wikimedia huggingface dataset:
# Serra de Cebollera

La Serra de Cebollera és parc natural des de l'any 1995 i està situada a la comunitat de La Rioja. Al vessant nord de la Serra de Cebollera, a la vall del riu Iregua, a la comarca del Camero Nuevo, a uns 50 quilòmetres de Logronyo per la carretera N-111. Té una extensió de 23.640 hectàrees que inclouen els termes municipals de Villoslada de Cameros i Lumbreras, amb els llogarets de San Andrés i El Horcajo, amb una població conjunta propera als mig miler d'habitants.
La Serra de Cebollera és un enclavament geològic privilegiat dins del Sistema Ibèric per les formacions glacials a alçades superiors als 2.000 metres. Per sota de l'alta muntanya predominen els extens boscos naturals de pi silvestre, faig i roure, amb destacats valors ecològics i paisatgístics en el curs dels torrents de muntanya, amb salts d'aigua i petites cascades en un entorn de bosc de ribera.
Es tracta d'un paisatge que recuperat els boscos després de segles d'activitat intensa de la transhumància a les terres de Cameros. Una cultura tradicional que ha deixat la seva empremta integrada al nou paisatge a través dels corrals, les cabanes de pastors i les ermites.
La línia de cims de la Serra de Cebollera es localitza entre el Port de Santa Inés (1.753. m) i el Port de Piqueras (1.710 m), al sud del Parc Natural: Castillo de Vinuesa (2.083 m), Peñón de Santocenarrio (2.058 m), Cebollera (2.164 m), La Mesa (2.163 m) i Alto de Cueva Mayor (2.138 m).

## Referències

* ↑ «Parque natural de Sierra Cebollera» (en castellà). La Rioja Turismo. [Consulta: 5 gener 2014].
# Puig de l'Estella

«Puig de l'Estella» té aquests significats:
* Puig de l'Estela, puig del Massís del Canigó, al límit dels termes comunals de Vallmanya, del Conflent, la Bastida, del Rosselló i de Cortsaví, del Vallespir
* Puig de l'Estella, puig en el límit dels termes comunals del Voló i Montesquiu d'Albera, del Rosselló, i de Morellàs i les Illes, del Vallespir
* Puig de l'Estella, puig en el límit dels termes comunals d'Arles i Sant Llorenç de Cerdans, del Vallespir.
# Sorà de Mal·lus

Sorà de Mal·lus (en llatí Soranus, en grec antic Σωρανός) era un metge grec nadiu de la ciutat de Mal·lus (Mallus) a Cilícia. No és segura la data en què va viure, però Suides l'anomena un dels metges més antics (πρεσβύτεροι) i un dels eminents en el seu ofici. Hauria viscut després d'Hipòcrates i segurament durant part del segle iv aC o al segle III aC.

## Referències

* ↑ 2.Soranus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 878
# Sorótxie

Sorótxie (en rus: Сорочье) és un poble de l'óblast d'Astracan, a Rússia, segons el cens del 2010 tenia3 945 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Puig de Ribes Blanques

El Puig de Ribes Blanques, o de les Canals de Ribes Blanques, o Pic de les Canals de la Carn, és una muntanya de 2.439,7 metres d'altitud del terme comunal de Nyer, a la comarca del Conflent, de la Catalunya del Nord.
És quasi al centre de l'apèndix que forma el sector sud-oest del terme de Nyer. Forma part, amb el Puig de la Costa Llisa i el Roc dels Cimbells, de la carena que separa les valls del Torrent de Carançà, a ponent, i de la Ribera de Mentet, a llevant.
El Puig de Ribes Blanques és destí freqüent de les rutes excursionistes de la zona occidental del Massís del Canigó.

## Bibliografia

* Becat, Joan. «58 - Escaró». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan. «101 - Nyer». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Escaró i Nyer». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Puig de Ribes Blanques en els ortofotomapes de l'IGN
* ↑ Becat, 2015.
* ↑ Excursió de Wikiloc`` pel Puig de Ribes Blanques
# Simposi

* No s'ha de confondre amb Conferència o Convencions.
Simposi o congrés científic, és la denominació utilitzada per a diverses conferències acadèmiques i altre tipus de reunions amb una finalitat de discussió, difusió, i/o intercanvi de coneixements.

## Descripció

És una reunió orientada a la difusió o intercanvi de coneixements. Els congressos s'identifiquen pel fet que els assistents adopten un rol interactiu participant activament en ponències, fòrums i debats. Segons la Spain Convention Bureau, les temàtiques més comunes dels congressos a Espanya, per ordre d'importància, són:
* Mèdiques
* Comercials
* Públiques
* Tecnològiques
* Universitàries
També, els partits polítics decideixen la dinàmica, el programa i les estratègies a seguir en un període concret de temps a través de congressos.
Per tal de fer més atractiva l'assistència a un congrés, les entitats organitzadores es bolquen a l'organització d'activitats complementàries o paral·leles. Així, és habitual dissenyar un programa alternatiu per als acompanyants consistents en activitats turístiques o d'oci. Les activitats complementàries a les reunions són per ordre d'importància:
* gastronòmiques
* turístiques
* culturals
* comercials

## Referències

* ↑ Rogers, Tony. Conferences and Conventions: A Global Industry (en anglès). Butterworth-Heinemann, 2003. ISBN 9780750657471.
* ↑ «Наукові Конференції - Международные Научные Конференции 2022» (en rus). [Consulta: 22 gener 2022].

## Enllaços externs

* Pàgina del Spain Convention Bureau, amb informes anuals sobre la celebració de Congressos a Espanya
# Simpson

«Simpson» té aquests significats:
* Biografies:
** Charlie Simpson (1985, Woodbridge, Suffolk, Regne Unit), membre del grup de Pop rock «Busted».
** Christopher Simpson (1602 /1606 - 1669), instrumentista anglès i compositor de l'època del Barroc.
** George Gaylord Simpson, paleontòleg nord-americà.
** Jay Simpson (1988), futbolista anglès.
** Jessica Simpson (Abilene, Texas, 1980), cantant, actriu i dissenyadora de moda estatunidenca.
** Margaret Simpson (Krapa, 1981), atleta de Ghana especialista en heptatló.
** Robert Simpson, cocreador de l'Escala Saffir-Simpson.
** Tom Simpson (Haswall, 1937 - Ventor, 1967), ciclista anglès.
** Thomas Simpson (1710-1761), matemàtic anglès.
** Ulysses Simpson Grant, 18è president dels Estats Units d'Amèrica.
** Wallis Simpson (Blue Ridge Summit, Pennsilvània, 1896 - París, 1986), duquessa de Windsor i muller del rei Eduard VIII del Regne Unit.
* Animació:
** Els Simpson, sèrie de dibuixos animats.
** The Simpsons Movie, pel·lícula d'animació basada en la sèrie de televisió «Els Simpson».
** Abraham Simpson
** Bart Simpson
** Homer Simpson
** Lisa Simpson
** Maggie Simpson
** Marge Simpson
** Mona Simpson, personatge de la sèrie animada Els Simpson mare de Homer Simpson.
* Toponímia:
** Simpson (Carolina del Nord), població dels Estats Units a l'estat de Carolina del Nord.
** Simpson (Illinois), població dels Estats Units a l'estat d'Illinois.
** Simpson (Kansas), població dels Estats Units a l'estat de Kansas.
** Simpson (Louisiana), població dels Estats Units a l'estat de Louisiana.
** Desert de Simpson, gran zona seca amb planes de sorra vermella i dunes a Austràlia Central.
* Miscel·lània:
** Mètode de Simpson, mètode d'integració numèrica, aproximació numèrica de la integral definida.
** Escala d'huracans de Saffir-Simpson, escala de mesura d'intensitat dels huracans.
# Puig de les Cols

El Puig de les Cols o Puig de Cols és una muntanya de 416,8 metres situada entre els municipis de Santa Cristina d'Aro i Sant Feliu de Guíxols, a la comarca catalana del Baix Empordà. Al cim podem trobar-hi un vèrtex geodèsic (referència 308107001).
Aquest cim està inclòs al llistat dels 100 cims de la FEEC

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].

## Enllaços externs

* Web del Puig de les Cols Arxivat 2021-03-09 a Wayback Machine.
# Qingtian

El xian de Qingtian (xinès: 青田县, pinyin: Qīngtián xiàn) és un xian muntanyenc de la província de Zhejiang a la República Popular de la Xina. Està sota administració de la ciutat-prefectura de Lishui. La capital del xian és Hecheng, també coneguda com a Ciutat de Qingtian.
Situat al sud-est de la província de Zhejiang, confina amb el riu Ou (Oujiang). El xian té una població de més de 300.000 habitants i una àrea de 2.493 km², amb un clima subtropical monsònic. La temperatura mitjana anual és de 18,3 °C amb unes precipitacions de 1747 mm. Qingtian té una dilatada història, i és famós per ser la «llar dels tallats de pedra» (jade i altres minerals) o la ciutat dels «xinesos d'ultramar». És molt comú que aquests xinesos migrants tornin a la seva terra d'origen per mantenir contacte amb les seves arrels, de manera que fins a 200.000 habitants (en general joves) hi van de visita a l'estiu.

## Patrimoni agrícola mundial

L'ecosistema dels camps d'arròs arranjats per a la cria de peixos de Qingtian forma part dels Sistemes Importants del Patrimoni Agrícola Mundial (SIPAM). L'associació de peixos i arròs en els mateixos camps inundats posseeix nombrosos avantatges. Els peixos proveeixen de fertilitzant, mengen larves i males herbes i, en conseqüència, redueixen l'ús de fertilitzants químics, pesticides i herbicides per al control d'insectes i males herbes. Es conreen unes 20 varietats natives d'arròs, intercalades amb horts familiars, bestiar, aus de corral, tanques i fruiters nadius, incloent lotus de l'Índia, mongetes, nyam, albergínies, prunes xineses (Prunus simonii) i morera blanca, sis races natives de carpes i altres cinc espècies de peixos, a més d'un gran nombre d'espècies vegetals amb propòsits medicinals.
Aquest sistema es remunta a 1200 anys, durant la dinastia Qing, en què ja es construïen dics per albergar peixos en els camps d'arròs.

## Referències

* ↑ «Sistemas piloto SIPAM alrededor del mundo». Sistemas Importantes del Patrimonio Agrícola Mundial. FAO. [Consulta: 21 gener 2017].
* ↑ «GIAHS Pilot Site 1: Qingtian Rice-Fish Culture, Zhejiang». Ministry of Agriculture, China, 2013. Arxivat de l'original el 2017-01-29. [Consulta: 21 gener 2017].

## Enllaços externs

* Portal del Govern de Qingtian
# Quadrangle Ix Chel Chasma

El quadrangle Ix Chel Chasma és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-34) inclou la porció de la superfície de Venus situada en latitud d'entre 0° a 25° S, i longitud entre 60º a 90° E.
Deu el seu nom a l'Ix Chel Chasma.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Ix Chel Chasma, V-34
# Quadrangle Kuiper

El quadrangle Kuiper és un dels 15 quadrangles definits del reticulat cartogràfic adoptat de la Unió Astronòmica Internacional per Mercuri. Comprén la part de la superfície de Mercuri entre els 25° S - 25° N de latitud i entre els 0° - 72° longitud O i és identificat amb el codi H-6.
El cràter Kuiper és l'estructura geològica present al seu interior triada com a epònim pel mateix quadrangle. Aquesta denominació ha estat adoptada el 1976, després que la missió Mariner 10 disposara de les primeres imatges de la superfície de Mercuri. Abans s'anomenava quadrangle Tricrena, nom de la característica d'albedo Tricrena que havia estat històricament identificada en aquesta zona de la superfície.
Durant els tres sobrevols planetaris de Mercuri es va obtenir un cartografia parcial de la seva superfície. Després de la missió MESSENGER es va poder completar el mapa i millorar el detall de la part ja coneguda.
La regió és caracteritzada d'una superfície molt accidentada pels nombrosos cràters, entre els qui destaca el cràter Kuiper per la seva elevada albedo i el cràter Hun Kal usat com referència per definir el meridià a 20° de longitud.

## Referències

* ↑ NASA. «SP-423 Atlas of Mercury - Description». [Consulta: 8 juny 2021].
* ↑ NASA. «SP-423 Atlas of Mercury - The regions of Mercury as seen by Mariner 10.». [Consulta: 8 juny 2021].

## Bibliografia

* De Hon, Rene. «Geologic Map of the Kuiper Quadrangle of Mercury» (en anglès). USGS. DOI: 10.3133/i1233. [Consulta: 8 juny 2021].
# Sordariàcies

Sordariaceae és una família de fongs amb periteci dins l'ordre Sordarials.
Aquesta família inclou l'important organisme model Neurospora crassa que es fa servir en la recerca en genètica molecular. Altres membres de la família són el llevat Neurospora sitophila i espècies que viuen a la femta o en parts dels vegetals en descomposició.
Les sordariàcies tenen ascomata foscos normalment amb ostíols i ascs cilíndrics no tunicats. les seves ascòspores són de marrons a negres, sovint amb una coberta gelatinosa.

## Gèneres

* Cainiella
* Copromyces
* Effetia
* Gelasinospora
* Guilliermondia
* Neurospora
* Pseudoneurospora
* Sordaria
* Stellatospora
Els Gelasinospora es poden incloure dins Neurospora.

## Referències

* ↑ Lumbsch TH, Huhndorf SM. «Outline of Ascomycota – 2007». Myconet. The Field Museum, Department of Botany [Chicago, USA], 13, 01-12-2007, pàg. 1–58.
* ↑ C.J. Alexopolous, Charles W. Mims, M. Blackwell, Introductory Mycology, 4th ed. (John Wiley and Sons, Hoboken NJ, 2004) ISBN 0-471-52229-5
* ↑ Kirk PM, Cannon PF, David JC, Stalpers JA, 2001. Ainsworth & Bisby’s Dictionary of the Fungi, ninth edn. CABI International, Wallingford
* ↑ Cai, L. et al., Phylogenetic investigations of Sordariaceae based on multiple gene sequences and morphology. Mycological Research 110 (2006) 137–150
# Solella del Serrà

La Solella del Serrà és una solana del terme municipal de Sant Quirze Safaja, a la comarca del Moianès.
És en el sector central-meridional del terme, a prop del límit amb Sant Feliu de Codines. És a l'esquerra del Tenes, just a migdia de la masia del Serrà i al nord-oest de Sant Miquel del Fai.

## Enllaços externs

* La Solella del Serrà en el seu entorn a l'Institut Cartogràfic de Catalunya
# Solow Building

El Solow Building és un gratacel novaiorquès, situat a Manhattan, a l'oest de la cèlebre Cinquena Avinguda, entre els carrers 57 i 58.
Aquest edifici és sovint representat a les sèries americanes, per la seva arquitectura moderna, i la seva posició favorable que domina Central Park situat només alguns carrers més al nord. El Solow Building es troba igualment situat a prop del cèlebre Plaza Hotel, gran hotel de luxe novaiorquès.
En aquest gratacel s'hi troben nombroses empreses, de tendència majoritàriament econòmica, com el grup hereu de l'economista Robert Merton Solow, la Solow Building Company.
La façana d'aquest edifici ha aparegut a nombroses sèries de televisió, com Sex and the City (amb el restaurant 8½.) o també Friends (a la que el Solow Building és el lloc de treball de Chandler Bing, un dels herois de la sèrie).

## Enllaços externs

* Imatges del Solow Building Arxivat 2009-02-16 a Wayback Machine.
* Emporis
* Història i Informació
# Quatre mil

El quatre mil és un nombre que s'escriu 4000 en el sistema de numeració àrab i MV en el romà. En el sistema binari és 111110100000, en l'octal és 7640 i en l'hexadecimal és FA0. La seva factorització en nombres primers és 2⁵ × 5$^3$.
Ocurrències del nombre quatre mil:
# Quint Cecili Metel Nepot

«Quint Cecili Metel Nepot» té aquests significats:
Onomàstica:
* Quint Cecili Metel Nepot (cònsol 98 aC), cònsol el 98 aC
* Quint Cecili Metel Nepot (cònsol 57 aC), cònsol el 57 aC
# Pulpí

Pulpí és una localitat de la província d'Almeria, Andalusia. L'any 2006 tenia 7.537 habitants. La seva extensió superficial és de 96 km² i té una densitat de 79,2 hab/km². Les seves coordenades geogràfiques són 37° 24′ N, 1° 44′ O. Està situada a una altitud de 197 metres i a 121 quilòmetres de la capital de la província, Almeria.
L'any 1999, en la mina de plom de Pilar de Jaravia, a 50m de fondària, s'hi va descobrir una gran geoda coneguda com a Geoda de Pulpí, aleshores considerada la més gran del món, amb grans cristalls de guix de transparència excepcional de fins a 2m.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 5.202 | 5.291 | 5.375 | 5.477 | 5.997 | 6.492 | 7.353 | 7.368 | 7.600 | 7.537 | 7.911 |
# Stetten

Stetten (en alsacià Stette) és un municipi francès, situat a la regió del Gran Est, al departament de l'Alt Rin. L'any 2006 tenia 299 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 176 | 191 | 200 | 214 | 248 | 274 |

## Administració

Llista d'alcaldes :
| Període | Identitat | Partit |
| 2001- | Pascal Turri | |
# Silvio Laurenzi

Silvio Laurenzi (Roma, 20 de maig de 1936 - Roma, 7 de novembre de 2021) va ser un dissenyador de vestuari i actor italià.

## Biografia

Silvio Laurenzi va començar la seva carrera al cinema a la primera meitat dels anys 60 com a actor en diverses pel·lícules com I tre nemici de Giorgio Simonelli el 1962 o La commare secca de Bernardo Bertolucci el mateix any. El 1965, va fer un petit paper a l'escena del ball de màscares filmada a Roma a La fúria de Fantomas d'André Hunebelle.
A partir de la primera meitat dels anys setanta, alterna la seva activitat com a actor i la de dissenyador de vestuari que, amb el temps, esdevindria la seva autèntica professió. Tot i la seva activitat com a dissenyador de vestuari, no va desaparèixer del tot de l'escena. De fet, des dels seus inicis, sovint personifica, a les pel·lícules, l'estereotip de l'homenet divertit i amb tendència homosexual. Per això, durant la dècada dels 70 i de nou en la dècada següent, va ser encara molt demandat i va aparèixer en comèdies comercials italianes, sobretot en el gènere de la comèdia eròtica italiana.
Per citar alguns papers de Silvio Laurenzi quan abandonava el seu ofici de vestuari per a tornar a ser actor, es pot evocar dues pel·lícules realitzades per Steno: La patata bollente (1979) en el qual intercanvia algunes bromes amb el personatge principal interpretat per Renato Pozzetto i Mi faccia causa (1984), en el qual s'oposa, com a advocat de la defensa, a un magistrat, interpretat per Christian de Sica, per defensar el seu client, interpretat per Franco Caracciolo.

## Filmografia parcial
### Com a dissenyador de vestuari

* 1972: Perché quelle strane gocce di sangue sul corpo di Jennifer? de Giuliano Carnimeo
* 1972: Tutti i colori del buio de Sergio Martino
* 1972: Il coltello di ghiaccio d'Umberto Lenzi
* 1973: I Corpi presentano tracce di violenza carnale de Sergio Martino
* 1973: Milano rovente d'Umberto Lenzi
* 1975: L'Uomo della strada fa giustizia d'Umberto Lenzi
* 1983: Sapore di mare de Carlo Vanzina
* 1992: Beyond Justice de Duccio Tessari

### Com a actor

* 1962: I tre nemici de Giorgio Simonelli
* 1962: La commare secca de Bernardo Bertolucci
* 1965: La fúria de Fantomas d'André Hunebelle
* 1967: Assalto al tesoro di stato de Piero Pierotti
* 1974: The Arena, de Steve Carver: Priscium
* 1979: La patata bollente de Steno
* 1984: Mi faccia causa de Steno

## Referències

* ↑ «Morto Silvio Laurenzi, l'addio di Lino Banfi allo storico costumista: Mi ha vestito in tanti film» (en italià). [Consulta: 17 novembre 2021].
# Silvio Moser

Silvio Moser va ser un pilot de curses automobilístiques suís que va arribar a disputar curses de Fórmula 1.
Va néixer el 24 d'abril del 1941 a Zúric, Suïssa i va morir el 26 de maig del 1974 a Locarno, Suïssa a causa de les ferides patides en un accident al Circuit de Monza.

## A la F1

Silvio Moser va debutar a la sisena cursa de la temporada 1967 (la divuitena temporada de la història) del campionat del món de la Fórmula 1, disputant el 15 de juliol del 1967 el GP de Gran Bretanya al circuit de Silverstone.
Va participar en un total de dinou curses puntuables pel campionat de la F1, disputades en cinc temporades consecutives (1967-1971) aconseguint una cinquena posició com a millor classificació en una cursa i aconseguint tres punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Posició | Punts |
| 1967 | Charles Vögele | Cooper | ATS | SUD | MON | HOL | BEL | FRA | GBR Ret | ALE | CAN | ITA | USA | MEX | | | - | 0 |
| 1968 | Charles Vögele | Brabham | Repco | SUD | ESP | MON NVQ | HOL 5 | BEL | FRA | GBR NC | ALE | ITA NVQ | CAN | USA | MEX | | 23è | 2 |
| 1969 | Silvio Moser | Brabham | Cosworth | SUD | ESP | MON Ret | HOL Ret | FRA 7 | GBR | ALE | ITA Ret | CAN Ret | USA 6 | MEX 11 | | | 16è | 1 |
| 1970 | Silvio Moser | Bellasi | Cosworth | SUD | ESP | MON | BEL | HOL NVQ | FRA NVQ | GBR | ALE NVQ | AUT Ret | ITA NVQ | CAN | USA | MEX | - | 0 |
| 1971 | Jolly Club Switzerland | Bellasi | Cosworth | SUD | ESP | MON | HOL | FRA | GBR | ALE | AUT | ITA Ret | CAN | USA | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 19 | 0 | 0 | 0 | 0 | 3 |

## Enllaços externs

* Web oficial de Silvio Moser
# Silvio Marzolini

Silvio Marzolini (Buenos Aires, 4 d'octubre de 1940 - Buenos Aires, 17 de juliol de 2020) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1962.
Fou jugador de Boca i Ferro Carril.

## Referències

* ↑ "Marzolini todavía tiene la espina clavada por Rattin" Arxivat 2016-10-13 a Wayback Machine., Clarín, 29 maig 2014
* ↑ "Recorrida por los 90 años de El Gráfico", El Gráfico, 30 maig 2009
* ↑ "Silvio Marzolini rompió el molde" Arxivat 2014-10-19 a Wayback Machine., El Gráfico, 30 Nov 2012
* ↑ Silvio Marzolini a National-Football-Teams.com (anglès)
* ↑ Interview by BBC Mundo
* ↑ Argentina 1962 on RSSSF
# Rafael Mitjana Ardison

* No s'ha de confondre amb Rafael Mitjana Gordón.
Rafael Mitjana Ardison (Màlaga, 1795 - Màlaga, 1849) va ser un arquitecte, cartògraf, urbanista i comerciant espanyol.

## Biografia

Fill d'Ignasi Brunet i Mitjana, natural de la Seu d'Urgell, i Maria Ardison y Rojas, malaguenya, va combatre sent molt jove en la Guerra de la Independència Espanyola. Va obtenir el títol d'arquitecte als quaranta anys, a la Reial Acadèmia de Belles arts de Sant Fernando de Madrid i va exercir simultàniament diversos càrrecs públics: arquitecte municipal, provincial, del Govern Civil i de la Delegació d'Hisenda. El 1838 va substituir a Cirilo Salines Pérez en el càrrec d'arquitecte municipal, que va ostentar fins que va morir de febre tifoide als cinquanta-quatre anys, el gener de 1849, sent succeït per José Trigueros i Trigueros.
La seva obra més coneguda és el monument a Torrijos de la plaça de la Merced de la seva ciutat natal. També va dur a terme un projecte per a un arc del triomf en honor de Baldomero Espartero, que no va arribar a construir-se, així com nombroses obres d'arquitectura domèstica, d'enginyeria - inclòs el primer projecte per a la canalització del Guadalmedina - i diversos treballs cartogràfics i de recerca, destacant els seus estudis sobre el dolmen de Menga.
El seu cognom, Mitjana, dona nom a un passatge i una plaça situats on va viure al centre històric de Màlaga.

## Bibliografia

* Rodríguez Marín, Francisco José. Rafael Mitjana y Ardison: Arquitecto malagueño (1795-1849). Màlaga: Universidad de Málaga, 2006, p. 109-144. ISBN 0212-5099 [Consulta: 22 juny 2021].